钦定古今图书集成/明伦汇编/官常典/第417卷 > 南齐
## 钦定古今图书集成/明伦汇编/官常典/第417卷 > 南齐

南齐“光禄勋但领光禄、中散诸大夫，而不辖诸郎将；
卫尉但掌宫城巡警，而不辖诸卫士。”以中领军、护军
典内兵，而散骑为东省，二卫、四军、五校诸将军为西
省。

按：《南齐书百官志》：“光禄勋府置丞一人，领官如左
左右光禄大夫，位从公，开府置佐史如公。”

光禄大夫皆银章青绶。诏加金章紫绶者为金紫光
禄大夫。乐安任遐为光禄，就王晏乞一片金，晏乃启
转为金紫，不行。

太中大夫。

中散大夫、诸大夫官皆处旧，齿老年重者加亲信二
十人。

卫尉。府置丞一人。掌宫城管籥。张衡《西京赋》曰：“卫尉
八屯，警夜巡昼。”宫城诸却敌楼上本施鼓，持夜者以
应更唱，太祖以鼓多惊眠，改以铁磬云。

领军将军、中领军。

护军将军中护军，凡为中小轾，同一官也。诸为将军
官，皆敬领护。诸王为将军，道相逢，则领护让道。置长
史、司马、五官、功曹、主簿。

左右二卫将军。

骁骑将军。

游击将军，晋世以来，谓“领、护”至骁、游为六军。二卫置
司马、次官、功曹、主簿以下。

左右二中郎将。

《前军将军》。《后军将军》。《左军将军》。“右军将军”，号“四军”，
屯骑、步兵、射声、越骑、长水五校尉。

虎贲中郎将。

冗从仆射。

林羽监。

积射将军。

彊弩将军。

殿中将军、员外殿中将军。

殿中司马督。

武卫将军。

武骑常侍，自二卫、四军、五校已下，谓之“西省”，而散骑
为东省。